Eddie's Archive
"Eddie's Archive" on Inglise ansambli Iron Maiden 2002. aastal avaldatud kollektsionääridele mõeldud plaadikogumik (box set). Metallkarpi on pakendatud kolm duubel-CD-d ("BBC Archives", "Beast over Hammersmith" ja "Best of the 'B' Sides"), Iron Maideni sugupuu ja viinapits. Sugupuu on täiendatud versioon sugupuust, mis avaldati koos albumiga "A Real Dead One". Karp anti algul välja piiratud tiraažis ja sugupuud olid nummerdatud. Suure nõudluse tõttu aga anti välja uusväljalase nummerdamata sugupuudega.